A close up of a sign

Description automatically generated

**Vec:** Informácia k aktualizácii Harmonogramu vyhlasovania výziev a vyzvaní prioritnej osi 7 Operačného programu Integrovaná infraštruktúra

na rok 2021

Dovoľujeme si Vás informovať o vypracovaní aktualizácie Harmonogramu vyhlasovania výziev a vyzvaní Prioritnej osi 7 Informačná spoločnosť Operačného programu Integrovaná infraštruktúra (PO7 OPII) na rok 2021. Všetky finančné údaje sú uvádzané za EÚ zdroje.

V rámci aktualizácie harmonogramu boli vykonané nasledujúce zmeny:

**Dopytovo-orientované projekty**

1. doplnenie výzvy **Moderné technológie** (30 000 000 Eur), zahŕňajúca výzvu Wifi pre Teba - oprávnení žiadatelia subjekty verejnej správy

**Národné projekty**

1. doplnenie vyzvania **Informačný systém eFORMS** (2 000 000 Eur) - prijímateľ Úrad pre verejné obstarávanie
2. doplnenie vyzvania **Vybudovanie výcvikového a školiaceho strediska pre bezpečnosť prevádzky a správy IT pre sektor VS** (3 150 470 Eur) - prijímateľ Ministerstvo investícií, regionálneho rozvoja a informatizácie Slovenskej republiky
3. vypustenie vyzvania **Zdravotnícky cloud - časť migrácia do Vládneho cloudu** (6 000 000 Eur) - prijímateľ Národné centrum zdravotníckych informácií
4. vypustenie vyzvania **Centrálna evidencia vôd a kanalizácií (CEVAK)** (4 564 338,46 Eur) - prijímateľ Ministerstvo životného prostredia SR
5. vypustenie vyzvania **Atlas pasívnej infraštruktúry (API)** **– zostatok** (9 128 676,92 Eur) - prijímateľ Úrad pre reguláciu elektronických komunikácií a poštových služieb
6. vypustenie vyzvania **e-úradník** (5 000 000 Eur) - prijímateľ Ministerstvo investícií, regionálneho rozvoja a informatizácie Slovenskej republiky
7. vypustenie vyzvania **WiFi pre Teba II** (5 000 000 Eur) - prijímateľ Ministerstvo investícií, regionálneho rozvoja a informatizácie Slovenskej republiky

Vyššie uvedené vyzvania boli vypustené vzhľadom na nezáujem zo strany žiadateľov. Sprostredkovateľský orgán pre PO7 OPII na uvedené reagoval identifikáciou nasledujúcich možných alternatív a navrhol tieto nové vyzvania:

1. doplnenie vyzvania **Informačný systém eFORMS** (2 000 000 Eur) - prijímateľ Úrad pre verejné obstarávanie
2. doplnenie vyzvania **Vybudovanie výcvikového a školiaceho strediska pre bezpečnosť prevádzky a správy IT pre sektor VS** (3 150 470 Eur) - prijímateľ Ministerstvo investícií, regionálneho rozvoja a informatizácie Slovenskej republiky. Uvedený projekt nahrádza národný projekt kybernetickej bezpečnosti Vybudovanie centra simulácie, výskumu a výuky kybernetických hrozieb a kybernetickej bezpečnosti - 1. fáza.

Okrem vyššie uvedených vyzvaní sú súčasťou harmonogramu aj vyzvania, ktorých zámery národných projektov budú predmetom schvaľovania Riadiaceho výboru PO7 OPII.

**Zasadnutie Riadiaceho výboru PO7 OPII (RV)**, na ktorom budú schválené zámery národných projektov jednotlivých vyzvaní predpokladáme **v druhej polovici v mesiaci september a október 2021** v zmysle navrhovaného plánu:

1. **Slovensko v mobile** (5 000 000 Eur) - prijímateľ Ministerstvo investícií, regionálneho rozvoja a informatizácie Slovenskej republiky - predloženie na RV 9/2021
2. **Detekcia zraniteľností koncových obslužných bodov** (3 000 000 Eur) - prijímateľ Národná agentúra pre sieťové a elektronické služby - predloženie na RV 9/2021
3. **Certification authority** (2 000 000 Eur) - prijímateľ Národná agentúra pre sieťové a elektronické služby - predloženie na RV 10/2021
4. **Zdravotnícky cloud - časť migrácia do Vládneho cloudu** (6 000 000 Eur) - prijímateľ Národné centrum zdravotníckych informácií - predloženie na RV 10/2021
5. **Informačný systém eFORMS** (2 000 000 Eur) - prijímateľ Úrad pre verejné obstarávanie - predloženie na RV 10/2021
6. **Vybudovanie výcvikového a školiaceho strediska pre bezpečnosť prevádzky a správy IT pre sektor VS** (3 150 470 Eur) - predloženie na RV 10/2021

**Alokácia** v aktuálne platnom harmonograme výziev a vyzvaní PO7 OPII na rok 2021 (verzia 9) **104 910 570, 17 Eur**:

* **výzvy** **55 000 000 Eur**
* **vyzvania 49 910 570,17 Eur**

**Alokácia** v aktualizovanom harmonograme výziev a vyzvaní PO7 OPII na rok 2021 (verzia 10) **130 368 024,79 Eur**:

* **výzvy** **105 000 000,00 Eur**
* **vyzvania 25 368 024,79 Eur**

Príloha:

1. Aktualizovaný Harmonogram vyhlasovania výziev a vyzvaní OPII na rok 2021